Kjønnsdelt arbeidsliv

Kjønnsdelt arbeidsliv viser til et arbeidsmarked og et samfunn hvor kvinner og menn gjennomgående arbeider i ulike sektorer, yrker og stillinger.

Til tross for at de skandinaviske land regnes likestilte og skårer svært høyt på FNs likestillingsindeks, er arbeidsmarkedet svært kjønnsdelt. I Norge har dette blitt omtalt som «det norske likestillingsparadokset».forskning.no Har vi endelig fått forklaringen på likestillingsparadokset? 11.03.2010 I skandinaviske land er kvinner i flertall i offentlig sektor, omsorgs‐ og undervisningsyrker, mens menn i større grad arbeider i privat sektor og har tekniske yrker. Menn befinner seg også i større grad i lederstillinger i Norge.NOU 2008:6 Kjønn og lønn Fakta, analyser og virkemidler for likelønn

 Kjønnsdelt arbeidsliv i Norge  
I 2013 utarbeidet Institutt for samfunnsforskning en rapport på oppdrag fra NHO og LO som viste følgende:Kjønnssegregering i utdanning og arbeidsliv 
 Offentlig sektor blir mer kvinnedominert. I 1991 var 6 av 10 arbeidstakere i offentlig sektor kvinner. I 2009 var tallet økt til 7 av 10.
 I samme periode gikk kvinneandelen i privat sektor ned, fra 38 prosent til 36,3 prosent.
 Flere av kvinnene som velger privat sektor etter endte studier bytter til offentlig sektor når de får barn.
 Av menn og kvinner med samme utdanning begynner menn oftere i privat sektor og blir oftere ledere enn kvinner.

Partene i arbeidslivet har ofte uttrykt bekymring for den sterke kjønnsdelingen i arbeidslivet, blant annet fordi man regner med at denne står i veien for god rekruttering til viktige yrker i samfunnet.Kvinner trasker på den trygge sti  fra Dagsavisen

Samtidig viser tall fra NHOs medlemsstatistikk at det blir stadig flere kvinnelige ledere i norsk næringsliv.Flere kvinner i finanstoppen fra Dagens Næringsliv Særlig blant finansdirektørene, forskningsdirektørene og HR-direktørene er det et kraftig hopp i kvinneandelen. Fra 2005 til 2012 så man følgende utvikling i kvinneandelen blant ledere i NHO-bedrifter:
 Andelen kvinner blant finans-, økonomi- og administrasjonsdirektørene er økt fra 34,3 % til 43,5 % 
 Andelen kvinner blant personaldirektørene er økt fra 40,5 % til 59,1 %  
 Andelen kvinner blant forskningsdirektører er økt fra 20,3 % til 35,2 %  
 Totalt er andelen kvinnelige mellomledere økt fra 19-23% og toppledere fra 15-19%

 Referanser 

 Eksterne lenker  
 Mari Teigen Det kjønnsdelte arbeidslivet. En kunnskapsoversikt Institutt for samfunnsforskning Rapport 2006:2 
 Heidi Jensberg, Roland Mandal, Erling Solheim Det kjønnsdelte arbeidsmarkedet 1990-2010 Kontinuitet eller endring?  SINTEF Teknologi og samfunn, avd Helse, 2012

Kategori:Forskjellsbehandling
Kategori:Arbeidsliv